Н'Голо Канте готов да финансира издирването на Сала ⋆ Официален фен клуб Челси - България
Публикувано от Dimitar Delchev на 26.01.2019
Полузащитникът на Челси Н’Голо Канте е готов да финансира издирването на изчезналия Емилиано Сала и пилота Дейв Иботсън. 72 часа след изчезването на малкия самолет, с който нападателят трябваше да пристигне в Кардиф от Нант, полицията в Гърнзи прекрати операцията по издирването на летателния апарат. Това действие, логично, не бе прието от семейството на Сала и от футболния свят.
Dramma #Sala, sospese le ricerche!#Kantè protagonista di un gesto da applausi https://t.co/kmWT9YcrUu
— Gianluca Di Marzio (@DiMarzio) 26 януари 2019 г.
Н’Голо Канте е изразил готовността си да финансира издирването на нападателя. Двамата играха заедно във френския Каен през 2015 година. Сърцатият полузащитник бил поразен от новината, че търсенето на Сала и пилота на самолета е било прекратено и се е свързал със семейството на нападателя, за да им окаже подкрепа.